Pod openskim nebom
2026-06-10 - 2026-08-26 | Opčine/ Opicina, Via Nazionale, 49, 34151 Opicina TS
Pod openskim nebom
Poletje 2026
Glavni cilj pobude je poudariti krajinsko in zgodovinsko dediščino območja s pomočjo vrhunske kulturne ponudbe, ki spodbuja ponovno odkrivanje simbolnih krajev v novih časovnih okvirih in na inovativen način. Pobuda je zasnovana kot potujoča prireditev, namenjena promociji najbolj ikoničnih kotičkov našega območja, od srečanj na dvorišču Prosvetnega doma in v Parku miru do tradicionalnega praznovanja ob kresovanju na Pikelcu. Poletno dogajanje se nadaljuje vse do avgusta z bogatim naborom dogodkov delavnice svetoivanskih venčkov, filmske projekcije in veliko glasbenih nastopov.
Program:
10. 6. ob 21.00 (Prosvetni dom)
Koncert Elya Rose v sodelovanju s Trieste Musical Company.
21. 6. ob 16.00 (Prosvetni dom)
Venčki kresne noči – delavnica z Dunjo Svab v sodelovanju s krožkom Z nitko v roki.
23. 6. ob 20.00 (Pikelc)
Svetoivanski kres – nastop (Z)mešanega pevskega zbora Tabor, MVS Stane Malič in skupine The Lone Avenue (v sodelovanju z OMK in Skladom Mitja Čuk)
4. 7. ob 5.00 (Obelisk)
Trio Etnoploč – Koncert ob zori v sodelovanju z Rajonskim svetom za vzhodni Kras.
8. 7. ob 21.00 (Prosvetni dom)
“Glas morja” – koncert grške glasbe (Aliki Pappas, Davide Coppola, Cristiano Devitor).
22. 7. ob 21.00 (Prosvetni dom)
Dokumentarni film “Izgubljeno moštvo” v sodelovanju z AŠZ-USD Jadran.
5. 8. ob 21.00 (Prosvetni dom)
Koncert Help! A Beatles Tribute v sodelovanju s Kulturnim domom Gorica.
26. 8. ob 21.00 (Park miru)
“Jutri bo sonce” – poezija Pinka Tomažiča v izvedbi skupine Ovce in sodelovanju z VZPI-ANPI.

Poletni večeri v Občini Zgonik
2026-07-10 - 2026-08-18 | Zgonik
Poletni večeri v Občini Zgonik
Poletje 2026
Petek, 10. julija 2026, ob 20.00, pri vaški štirni v Briščikih, KONCERT GODBENEGA DRUŠTVA PROSEK 1904 (Krd Dom Briščiki);
Sreda, 15. julija 2026, ob 20.00, v Frušovci v Zgoniku, koncert TOMI PURICH BALKAN JAZZ (Skd Rdeča zvezda);
Petek, 17. julija 2026, ob 20.30, v Repniču, koncert skupine VIOLONCELLI INTINERANTI (Skd Latnik);
4., 6. in 8. avgusta 2026, ob 21.00, na prireditvenem prostoru v Zgoniku FILMI POD ZVEZDAMI;
14., 15. in 16. avgusta šagra Godbenega društva Prosek APS;
18. avgusta 2026 v Zgoniku, ob 21.00, VINSKI VEČERI 2026 – v oljčniku Damiana Milica, MALVAZIJA V OLJČNIKU.

Gledališče v parku 2026
2026-07-30 - 2026-08-27 | Park miru na Kontovelu / Contovello, Località Contovello, 34151 Trieste TS
Gledališče v parku
Park miru na Kontovelu, 30. julij, 6., 20. in 27. avgust
SDD JAKA ŠTOKA vabi na sedmi festival za otroke “Gledališče v parku” v Parku miru na Kontovelu (ob vaškem poko-pališču).
V četrtek, 30. julija, bo gledališka predstava Super čarovnica Mici v izvedbi gledališča Kukuc, v četrtek, 6. avgusta, pa bo na vrsti glasbena pravljica Vilma okoli sveta s pripovedovalko in glasbenico Zinajdo Kodrič.
V četrtek, 20. avgusta, bodo gostili Zavod Škrateljc s pravljico Čarovniška šola Krškočara, zadnje srečanje pa bo v četrtek, 27. avgusta, ko bo na ogled gledališka predstava Poklic coprnice Mice v izvedbi Gledališča iz desnega žepka.
Začetek vseh predstav bo ob 17.30.
V primeru slabega vremena bo festival v Kulturnem domu Prosek – Kontovel.

Vinski večeri 2026
2026-07-30 - 2026-08-28
Vinski večeri s slovenskimi ponduniki
30. julij, 1. avgust, 18. avgust in 28. avgust
Degustacije lokalnih vin na slikovitih lokacijah med morjem in Krasom za spoznavanje naših pridelovalcev. Festival “Vinske noči – Le notti del vino” poteka skozi celo poletje v krajih po vsej Italiji.

Repentabor, 30. julij

Na očarljivo lokacijo svetišča na Tabru se vrača repentabrska Noč vina.
Tudi letošnja noč vina bo čezmejna. Pokušnjo, ki se bo začela ob 19.30, soorganizirata Občina Repentabor in Občina Sežana. Vstopnina znaša 25 evrov, dodatnih pet bo treba odšteti za kavcijo za kozarec. Večer bo popestrila razstava papirnatih rož, ki so jih sestavile članice Razvojne zadruge Repentabor.
Svoja vina bodo točile kleti Bizjak, Damijan Milic, P’r St’ršin’veh, Miloš Skabar, Renzo Tavčar, Oštirjeva kmetija, Čotova klet, Renčel boutique wines, Vinska klet Štok, Vinarstvo Širca-Kodril, Vina Kras in Petelin-Rogelja. Lokalni gostilničarji pa bodo poskrbeli za kulinarično spremljavo domačim vinom. Svoje kuharske mojstrovine bodo predstavile restavracije iz Repna oziroma s Cola Križman, Brin in Carso Kras, izza odprte meje pa še gostilni Ravbar in Ruj iz Dola pri Vogljah.
V imenu Občine Repentabor prireja pokuševalski večer društvo Pro Loco Aurisina, za podrobnejše informacije so njegovi člani na voljo na prolocoaurisina@libero.it oziroma 348 5166126.
Vstopnice si je mogoče v preprodaji naba viti na spletni strani oziroma v fizičnih prodajalnah Ticketpoint. Na voljo pa bodo tudi na dogodku.

Sestjan, 1. avgust
V Sestjanu, v Mestu vina devinsko-narebžinske občine, Vinske noči prihajajo v soboto, 1. avgusta (v nedeljo, 2. avgusta, v primeru slabega vremena) ob 19.30.
Na veličastni terasi s pogledom na morje pri Info Pointu bo večer ponujal degustacijo vin s Krasa, iz Brd in Slovenije z gastronomskimi prigrizki ter klavirsko spremljavo Lorenza Jurissevicha.
Vstopnina (35 €) vključuje degustacije in prigrizke. Spletna predprodaja in prodaja vstopnic na prizorišču do zapolnitve mest.
Zgonik, 18. avgust
Mesto vina Zgonik v torek, 18. avgusta (v primeru slabega vremena 19. avgusta) ob 19.30 predstavlja Vinske noči v oljčniku Damjana Miliča, ki se nahaja ob cerkvi sv. nadangela Mihaela.
Na večeru bodo sodelovale kmetije, ki delujejo v občini Zgonik. Udeleženci bodo imeli priložnost spoznati posebnosti in skrivnosti pridelave lokalnih malvazij neposredno od pridelovalcev ter tako obogatiti svojo izkušnjo. V slikovitem oljčniku bo na voljo tudi gastronomska ponudba v slogu piknika, ki jo bo pripravilo kmetijsko podjetje Ostrouska. Elegantne in prijetne jazzovske melodije v živo v izvedbi zasedbe JQ Trio. Spletna predprodaja za Zgonik (35€).
Prebeneg, 28. avgust
Mesto vina Dolina predstavlja Vinske večere v petek, 28. avgusta, ob 19. uri v Parku Jožeta Rapotca v Prebenegu. Uradni pozdravi bodo ob 19.15, nato pa se bodo ob 19.30začele degustacije s pridelovalci: Bordon, Butul, Bio-organic vina Montis & Eko Laura, Cacovich, Grgič, Kocjančič, Ota, Parovel Vigneti e oliveti dal 1898, Sancin Evo Oil & Wine, Vina Hrvatin in Zahar.
Od 20.00 dalje glasba v živo s skupino Rental 012. Ob 23.00 zaprtje degustacij.

Senjam sv. Louranca an Rožinca 2026
2026-08-08 - 2026-08-15 | Matajur/Montemaggiore, 46.1948570574127, 13.53093234012881
Senjam sv. Louranca an Rožinca
Matajur, 8., 9., 14. in 15. avgust
V vasi Matajur pri Sovodnjah vas čakajo dva konca tedna v znamenju tradicije.
V soboto, 8., in nedeljo, 9. avgusta, bodo praznovanja posvečena svetemu Lovrencu, medtem ko se bo v petek, 14., in soboto, 15. avgusta, nadaljevalo praznovanje v čast Marijinemu vnebovzetju, Rožince.
V petek, 14. avgusta, ob 14.00 se bo v Mašerah zvrstilo srečanje za sestavo šopka za »Rožinco«.
Več informacij:
(+39) 0432 126 2451
prolocomatajur@gmail.com

Praznovanje sv. Roka 2026
2026-08-13 - 2026-08-16 | Odbojkarsko igrišče – Sokol Nabrežina, SP5, 177, 34011 Aurisina TS
Praznovanje sv. Roka 2026
Nabrežina, 13. – 16. avgust 2026
Na Sokolovem igrišču bodo 14., 15. in 16. avgusta od 18.00 dalje odprti enogastronomski kioski. V sodelovanju s Kmečko zvezo bodo svoje proizvode ponujali domači vinogradniki, pridelovalci, rokodelci in kmetovalci pobratene občine Ilirska Bistrica.
Ob kioskih tudi bogat spremljevalni program s kulturnimi, športnimi in verskimi dejavnostmi za vse starosti.

Šmarna miša 2026
2026-08-14 - 2026-08-16 | Ravanca / Prato di Resia, Prato di Resia, Piazza Tiglio
Šmarna miša
Ravanca, 14.–16. avgust 2026
V lokalni tradiciji izraz “Šmarna miša” označuje velika mašo v čast Marijinemu vnebovzetju, ki ji je posvečena župnijska cerkev na Ravanci. Nekoč in danes je ta verski praznik razlog za zbiranje in druženje vseh Rezijanov, tako tistih, ki živijo v dolini, kot tistih od drugod.
Poleg praznovanja svete maše bodo v procesiji ponosno ponesli dragoceni leseni kip “Marije z detetom” iz 16. stoletja, ki ga sicer skozi leto hranijo v vaški cerkvi.
Organiziran bo tudi tradicionalni sejem, namenjen promociji domačih pridelkov in rokodelstva. Skozi raznolike dejavnosti pa bo veliko prostora namenjenega tudi rezijanskim plesom in glasbi ter spoznavanju Rezije in lokalnih običajev.
Na prazniku boste našli tradicionalno tržnico, bogato založene stojnice, posebna vina, naš rezijanski česen, naše 𝐜̌𝐚𝐥𝐜̌𝐮𝐧𝐞 ter 𝐛𝐮𝐣𝐚𝐝𝐧𝐢𝐤! Ne zamudite ognjemeta in glasbenih večerov!

Praznik Velikega šmarna - Repentabor 2026
2026-08-14 - 2026-08-16 | Repentabor – Rocca di Monrupino Tabor
Praznik Velikega šmarna
Repentabor, 14. – 16. avgust 2026
Na Repentabru ob Marijinem svetišču vsako leto praznujejo veliki šmaren s slovesnimi mašami, sejmom, stojnico s tipično hrano in kulturnimi prireditvami.

Začetek praznovanja, ki ga organizira tržaška Vincencijeva konferenca in župnija Repentabor, bodo odprli starejši in bolniki v četrtek, 13. avgusta. Ob 17. uri bo sveta maša in podelitev bolniškega maziljenja, nato pa druženje na dvorišču pod lipami.
V petek, 14. avgusta, na predvečer praznika, bo ob 20. uri v srenjski hiši odprtje fotografske razstave Jožice Zafred Življenje iz zemlje. Nato bomo lahko v cerkvi prisluhnili mlademu kitaristu Gabrijelu Možini, obetavnemu učencu prof. Marka Ferija pri Glasbeni matici Trst.
V nedeljo, 15. avgusta, bosta dva romarska shoda. Prva sveta maša bo za romarje že ob 8. uri. Ob 10. uri sledi prvi romarski shod, ki ga bo vodil tržaški škof Henrik Trevisi. Popoldanski shod bo kot vsako leto ob 17. uri ob somaševanju domačih slovenskih duhovnikov. Od 8. ure zjutraj in popoldne bo možnost opraviti tudi zakrament sprave.
Na praznik sv. Roka, 16. avgusta, zavetnika župnije, bo sveta maša ob 10. uri. Tridnevno praznovanje se bo zaključilo ob prijateljskem druženju in zvokih nabrežinske godbe, ki so že vrsto let naši stalni gosti in nas še posebej povezujejo z Nabrežino, ki ima istega zavetnika.
Tudi letos so se sodelavci župnije potrudili, da bodo romarji deležni tipičnih kraških dobrot.

61. študijski dnevi Draga
2026-09-11 - 2026-09-13 | Prosvetni dom na Opčinah, Via del Ricreatorio, 1, 34151 Opicina TS
61. študijski dnevi Draga
Opčine, 11. – 13. september 2026
Kaj pomeni biti človek v času umetne inteligence?
To je osrednje vprašanje 61. študijskih dnevov Draga. Tehnologija je vedno spreminjala naš način življenja. Danes pa umetna inteligenca ne vpliva več le na to, kako delamo, temveč tudi na to, kako razmišljamo, ustvarjamo, komuniciramo in sprejemamo odločitve.
Na DRAGI 2026 želimo odpreti prostor za pogovor o tem, kako naj nove tehnologije služijo človeku – njegovemu dostojanstvu, svobodi, ustvarjalnosti in odgovornosti. Razmišljali bomo o njihovem vplivu na kulturo, jezik, demokracijo, mir ter povezovanje Slovencev po svetu.
Prihodnost ne bo odvisna predvsem od zmogljivosti strojev, temveč od modrosti ljudi, ki jih ustvarjajo, usmerjajo in uporabljajo.
Program 2026
Študijski dnevi Draga nosijo ime po slovenski vasi Draga v okolici Trsta, v kateri so se leta 1966 na pobudo slovenskih katoliških izobražencev iz Trsta začela srečanja, predavanja in razprave o življenju slovenske narodne manjšine v Italiji, zgodovini in razvoju slovenskega naroda v Sloveniji (tedaj Jugoslaviji) in v zdomstvu, vprašanja narodne sprave, krščanstva, demokracije, graditve nove Evrope. Kasneje so se ta vsakoletna srečanja prenesla v drug, večji sedež, ohranila pa so ime Draga.
Draga je pomembno prispevala k demokratizaciji in osamosvojitvi Slovenije. Njen daljnosežni pomen je bil v tem, da je bila svobodomiseln forum, umeščen na demokratično stran železne zavese, kjer se je lahko na glas razmišljalo že bistveno prej kot v Sloveniji.
